

**ประกาศเทศบาลตำบลยุโป**

**เรื่อง หลักเกณฑ์การสรรหาและคัดเลือกพนักงานเทศบาล**

**………………………………………………………………………………………..**

 ตามประกาศคณะกรรมการพนักงานเทศบาลจังหวัดยะลา เรื่อง มาตรฐานทั่วไประเบียบบริหารงานบุคคลส่วนท้องถิ่น พ.ศ. ๒๕๔๒ มีอำนาจหน้าที่ในการจัดสอบแข่งขันเพื่อบรรจุบุคคล เป็นข้าราชการส่วนท้องถิ่นหรือพนักงานส่วนท้องถิ่นแทนองค์กรปกครองส่วนท้องถิ่น ประเภทบริหารท้องถิ่นและตำแหน่งสายงานบริหารสถานศึกษาเพื่อประโยชน์ในการปฏิรูปการบริหารงานบุคคลของเทศบาล ให้มีมาตรฐานและเป็นไปอย่างมีประสิทธิภาพบนพื้นฐานของระบบคุณธรรม

 ในการนี้ เทศบาลตำบลยุโป จึงประกาศหลักเกณฑ์การสรรหาและคัดเลือกพนักงานเทศบาล ในการสอบแข่งขันเพื่อบรรจุบุคคลเป็นข้าราชการส่วนท้องถิ่นหรือพนักงานส่วนท้องถิ่น แทนองค์กรปกครองส่วนท้องถิ่น แต่ไม่รวมถึงกรุงเทพมหานคร รวมถึงให้คณะกรรมการพนักงานเทศบาลมีอำนาจหน้าที่ในการสอบคัดเลือกและการคัดเลือกพนักงานเทศบาลให้ดำรงตำแหน่งประเภทอำนวยการท้องถิ่น ประเภทบริหารท้องถิ่นและตำแหน่งสายงานบริหารสถานศึกษา ดังนี้

 ข้อ ๑ ประกาศนี้เรียกว่า "ประกาศเทศบาลตำบลยุโป เรื่องหลักเกณฑ์การสรรหาและเลือกสรรพนักงานเทศบาล"

 ข้อ 2 ประกาศนี้ให้ใช้บังคับตั้งแต่วันถัดจากวันประกาศเป็นต้นไป

 ข้อ ๓ การคัดเลือกบุคคลเพื่อบรรจุแต่งตั้งให้ดำรงตำแหน่งพนักงานเทศบาล และการคัดเลือกพนักงานเทศบาล เพื่อแต่งตั้งให้ดำรงตำแหน่งในระดับที่สูงขึ้นให้ดำเนินการได้ ๕ วิธีดังนี้

 (๑) การสอบแข่งขันเพื่อบรรจุบุคคลเข้ารับการบรรจุและแต่งตั้งให้เป็นพนักงานเทศบาล

 (๒) การคัดเลือกกรณีมีเหตุพิเศษที่ไม่จำเป็นต้องสอบแข่งขันเพื่อบรรจุบุคคลเข้ารับราชการและแต่งตั้งให้เป็นพนักงานเทศบาล

 (๓) การสอบคัดเลือกพนักงานเทศบาลเพื่อให้ดำรงตำแหน่งต่างสายงาน หรือแต่งตั้ง

พนักงานตำแหน่งต่างสายงานผู้ปฏิบัติให้ดำรงตำแหน่งประเภทอำนวยการท้องถิ่นและบริหารท้องถิ่นของเทศบาล

 (4) การคัดเลือกเพื่อแต่งตั้งพนักงานเทศบาลที่ดำรงตำแหน่งสายงานผู้ปฏิบัติให้ดำรง

ตำแหน่งที่สูงขึ้น

 (๕) การคัดเลือกเพื่อรับโอนมาแต่งตั้งให้ดำรงตำแหน่งประเภทอำนวยการท้องถิ่นและ

ประเภทบริหารท้องถิ่นหรือสายงานการบริหารสถานศึกษา

-2-

 ในการคัดเลือกเพื่อบรรจุและแต่งตั้งตามวรรคหนึ่ง ให้เป็นไปตามหลักเกณฑ์และเงื่อนไขที่ ก.ท.กำหนด

 ประกาศ ณ วันที่ 1 เดือน ตุลาคม พ.ศ. 2564



 (นายนิรันดร์ เพชรแท้)

 นายกเทศมนตรีตำบลยุโป